Virallinen lehti nro C 167 , 02/06/1997 s. 0092



A4-0109/97 Päätöslauselma komission tiedonannosta yhteisön ympäristölainsäädännön voimaan saattamisesta (KOM(96)0500 - C4-0591/96) Euroopan parlamentti, joka - ottaa huomioon komission tiedonannon (KOM(96)0500 - C4-0591/96), - ottaa huomioon 14. joulukuuta 1990 antamansa päätöslauselman eräiden ympäristöä koskevien direktiivien täytäntöönpanosta ((EYVL C 19, 28.1.1991, s. 587)) ja 8. huhtikuuta 1992 antamansa päätöslauselman yhteisön ympäristölainsäädännön täytäntöönpanosta ((EYVL C 125, 18.5.1992, s. 122)), - ottaa huomioon ympäristölainsäädännön toteutusta koskevat johtopäätökset yhteisestä kuulemistilaisuudesta komission kanssa toukokuussa 1996, - ottaa huomioon komission sitoutumisen neljänteen ympäristöä koskevaan toimintaohjelmaan (neuvoston päätöslauselma 19.10.1987) ((EYVL C 328, 7.12.1987, luku 2.2)) sekä viidenteen ympäristöä koskevaan toimintaohjelmaan (neuvoston päätöslauselma 1.2.1993) ((EYVL C 138, 17.5.1993, luku 9)), - ottaa huomioon EY:n perustamissopimuksen 155, 169 ja 171 artiklan, - ottaa huomioon vuosittaiset komission kertomukset yhteisön lain valvomisesta ja soveltamisesta, - ottaa huomioon ympäristö-, terveys- ja kuluttajansuojavaliokunnan mietinnön ja oikeusasioita ja kansalaisten oikeuksia käsittelevän valiokunnan lausunnon (A4- 0109/97), A. katsoo olevansa sitoutunut kestävään kehitykseen Euroopan unionin ensisijaisena tavoitteena, B. katsoo, että yhteisön ympäristölainsäädännön tehokas toteutus on olennaista kestävyyden toteuttamiseksi, C. katsoo tavoitteenaan olevan Unionin resurssien säilyttäminen sen nykyisten ja tulevien kansalaisten nimissä, D. kannattaa kansalaisjärjestöjen ja kansalaisten osallistumista yhteisön ympäristölainsäädännön täytäntöönpanoon; 1. Kehottaa komissiota kodifioimaan yhteisön ympäristölainsäädännön sen yhdenmukaisuuden ja avoimuuden parantamiseksi; 2. Kehottaa komissiota esittämään lainsäädäntöä sen varmistamiseksi, että yhteisön budjetti varaa vuosittain osan varoistaan ympäristölainsäädännön täytäntöönpanon varmistamiseen; 3. Kehottaa ympäristötavoitteiden yleiseen painottamiseen EU:n talousarviossa (Talousarvion vihertyminen); 4. Kehottaa komissiota tuottamaan ja julkistamaan vuosittaisen kertomuksen yhteisön ympäristölainsäädännön hyväksymisestä ja täytäntöönpanosta; täytäntöönpanoa kuvaava yksityiskohtainen taulukko mukaan lukien; 5. Kehottaa neuvostoa ja komissiota julkistamaan kaikki julkilausumat, joista on sovittu neuvostossa ympäristölainsäädännön hyväksymisen yhteydessä; 6. Kehottaa komissiota tunnustamaan, että yhteisön ympäristölainsäädännön täytäntöönpanon ja valvonnan parantaminen vaatii komission ympäristöpääosaston (PO XI) henkilökunnan ja resurssien lisäämistä; 7. Kehottaa komissiota nykyisen parlamentin aikana esittämään lainsäädäntöä, joka velvoittaa yksittäiset jäsenmaat perustamaan ympäristöasioita seuraavan elimen jäsenvaltioiden parhaan kyvyn mukaan, ja nämä elimet olisivat puolestaan komission seurannan ja valvonnan alaisia, ja komission tulisi antaa suuntaviivoja jäsenmaille yhteisön kaiken ympäristölainsäädännön siirtämisestä kansalliseen lainsäädäntöön; 8. Kehottaa komissiota tekemään nykyisen parlamentin aikana ehdotuksia, jotka yhdistävät sen oman työn Euroopan ympäristökeskuksen (EEA) sekä Euroopan unionin ympäristölainsäädännön täytäntöönpanon ja valvonnan verkon (IMPEL) työn kanssa kansallisten seurantakeskusten riittävän seurannan varmistamiseksi; 9. Kehottaa jäsenvaltioita omien etujensa vuoksi kehittämään koulutusmalleja kansallisille sääntelyelimille ja valtion virkamiehille heidän tutustuttamisekseen ja perehdyttämisekseen yhteisön ympäristölainsäädäntöön ja sen vaikutuksiin; 10. Kehottaa komissiota ehdotusta valmistellessaan toteuttamaan asianomaisten osapuolten kuulemisen ja kehottaa komissiota antamaan sen tulokset Euroopan parlamentin käyttöön; 11. Kehottaa saattamaan EY:n perustamissopimuksen 169 artiklan mukaiset viralliset tiedonannot komission ja jäsenvaltioiden välillä parlamentin saataviin; 12. Kehottaa komissiota esittämään nykyisen parlamentin aikana lakiehdotuksen oikeudellisen tien käyttömahdollisuuksista niin, että yksilöillä ja organisaatioilla olisi laajat valitusoikeudet kansallisissa tuomioistuimissa sellaisissa tapauksissa, joissa ympäristölainsäädännön rikkomukset näyttävät todennäköisiltä, mikä vähentäisi kuluja ja lisäisi tehokkuutta; 13. Kehottaa hallitusten välistä konferenssia takaamaan, että sen päättymisen jälkeen kaikki ympäristölainsäädäntö käsitellään yhteispäätösmenettelyssä; 14. Kehottaa hallitusten välistä konferenssia tarkistamaan perustamissopimusta niin, että jotkut organisaatiot, joista päätetään yhdessä Euroopan parlamentin kanssa, voisivat vastustaa yhteisön päätöksiä ympäristökysymyksissä Euroopan tuomioistuimessa; 15. Kehottaa neuvostoa sisällyttämään keskustelun ympäristölainsäädännön täytäntöönpanosta ja valvonnasta säännöllisesti esityslistaansa; 16. Kehottaa komissiota tekemään ehdotuksia EY:n perustamissopimuksen 171 artiklan perinpohjaisesta ja oikea-aikaisesta soveltamisesta ympäristölain rikkomuksiin; 17. Kehottaa suurempaan säännöllisyyteen oikeustoimien automaattisessa aloittamisessa tapauksissa, joissa jäsenvaltiot eivät ole noudattaneet direktiivin kaikkia säännöksiä tai kun ne eivät ole pystyneet ilmoittamaan tätä komissiolle, mikä poistaa komission tarpeen poliittisiin päätöksiin; 18. Kehottaa puhemiestään välittämään tämän lausunnon komissiolle, neuvostolle ja jäsenvaltioille.